Luister weer: 'Vergifnis' - RSGplus
Luister weer: 'Vergifnis'
Gepubliseer op 30/04/2020. 04/05/2020
'n Uitmuntende goedvoel-storie. Meer as dit! As ons elke dag sulke positiewe stories (hoor), gaan ons land in 'n sonskynland verander.
Só het 'n RSG-luisteraard die wendrama Vergifnis deur Charles J. Fourie beskryf. Fourie het in 2015 die RSG Sanlam radiodrama-skryfkompetisie gewen met 'n verhaal wat voorts as wêreldklas en "goddelik" geloof is.
RSG het hierdie wenner op Donderdag 30 April om 20:00 in die eerste Radioteater-seisoen van 2020 herhaal.
Laai Af (55 288KB)
Dié "ode aan vergifnis in 'n land waar ons daagliks sukkel met die toepassing daarvan" is 'n boeiende, filmiese verhaal wat terselfdertyd snaaks én roerend is. Die beoordelaars van die RSG en Sanlam radiodrama-skryfkompetisie beskryf dit as "betowerend".
Fourie is onder andere die skrywer van die radiodrama Offer, wat met die Akademie vir Wetenskap en Kuns se erepenning vir radiohoorspele in Afrikaans bekroon is. Die radioverwerking van sy verhoogstuk Ella se perde was 'n treffer tydens RSG Kunstefees. Hy was ook die skepper van onlangse vervolgverhale soos Rus en vrede, asook Brulsand.